Nuus: 2008 | Sonja Herholdt
Ek is die laaste tyd diep onder die indruk van "the power of now". Dat ons
moet leef vir die oomblik, en nie in die toekoms of die verlede nie!
Vanuit my oogpunt van "hierdie nou" wil ek graag die volgende met jou
Ek weet nie wat jy oor die feestyd gedoen het nie - maar ek hoop jy kon
rus. Ek is by my huis in Johannesburg - die lekkerste plek in die wêreld,
veral weens Johannesburg se besondere aangename klimaat. Hierdie tyd van
die jaar is dit besonders stil en geniet ek my tuin en die ryk voël-lewe.
Dankie aan almal wat vir my gelukwense met my verjaarsdag gestuur het. Ek waardeer julle belangstelling en goeie wense. Die jaar, 2008 het nou ook vir my tot 'n einde gekom, en ek sien uit daarna om 'n bietjie te rus en kreatief te wees met die ontwikkeling van my nuwe vertoning.
2008 was 'n goeie jaar, alhoewel dit vir my ook vermoeiend geraak het hier na die einde se kant toe. Ek is egter baie dankbaar vir die geleentheid om my hart veral met die vroue van Suid Afrika te kon deel, en vertrou dat dit 'n verskil maak.
Voor ek die jaar afsluit bied ek vir almal wat daarvoor gevra het op Saterdag 6 Desember in Melville Johannesburg - weer 'n "Treffers van die Sonjare" vertoning aan. Met klavierbegeleiding sing ek van my ouer liedjies, die wat ek selde in vertonings sing. Die ou bekendes, soos Skipskop, Jantjie, Harlekyn ens is ook natuurlik daar sowel as een of twee liedjies van Reconstructing Alice en my nuutste cd "She".
Welkom by my nuwe tuiste op die wêreldwye web. Ek onderskryf wat Albertina Sisulu gesê het, naamlik dat ons, ons lewenservarings moet deel, en dat dié met wie ons dit deel, daarmee moet maak wat hulle wil. In wese is dit presies wat sonjaherholdt.co.za is. . .
Ons is tans besig om www.sonjaherholdt.co.za te herontwerp en ek vertrou dat die veranderinge en nuwe funksionaliteit aanlyn sal wees teen die einde van Oktober. . .
Wegbreek 3 Maart 2008
Die eerste Incelebration naweek-wegbreek het plaasgevind die pas afgelope naweek. In my wildste drome het ek nie gedink dat dit so 'n reuse sukses gaan wees nie. . .